stanford-oval/wikipedia huggingface dataset:
ינס להמן

ינס גרהארד להמן (בגרמנית: Jens Gerhard Lehmann; נולד ב-10 בנובמבר 1969 באסן) הוא כדורגלן עבר גרמני ששיחק בעמדת השוער. במהלך הקריירה, שיחק להמן במספר קבוצות בבונדסליגה, בארסנל מהפרמייר ליג ובנבחרת גרמניה.
להמן ידוע כאחד מעוצרי הפנדלים הטובים בעולם – הוא עצר פנדלים מכריעים בגמר גביע אופ"א במדי קבוצת שאלקה 04, בגמר גביע ה-FA בשנת 2005, בחצי גמר ליגת האלופות בעונת 2005/2006 ובמונדיאל 2006 בשלבי הנוק-אאוט. להמן, הידוע במזגו החם, הורחק יותר פעמים מכל שוער אחר בהיסטוריה של הבונדסליגה – חמש[דרוש מקור].
קריירת מועדונים

להמן התחיל את הקריירה שלו ב-1989 עם שאלקה 04, שם שיחק כמעט עשור. הוא היה כוכב הקבוצה בניצחונה בגמר גביע אופ"א 1997 מול אינטר מילאנו כשהציל פנדל של איבן זמורנו בבעיטות הכרעה. הוא עזב את הקבוצה למילאן ב-1998 אך המעבר לא היה מוצלח. להמן לא שיחק היטב ולאחר רק שישה חודשים במילאנו הוא חזר לגרמניה, לבורוסיה דורטמונד. בדורטמונד להמן נהנה מתקופה מוצלחת של המועדון וזכה איתו באליפות גרמניה לשנת 2001/2002.
להמן הצטרף לארסנל ב-25 ביולי 2003. בעונת 2003/2004, עונתו הראשונה עם ארסנל, עזר להמן לקבוצה לזכות באליפות אנגליה ללא אף הפסד ובתחילת העונה הבאה (2004/2005) עזר לקבוצה לשבור את שיא המשחקים ללא הפסד של פרסטון נורת' אנד ולקבוע שיא חדש של 49 משחקים.
בעונת 2005/2006, לאחר עשרה משחקים רצופים בהם לא ספגה קבוצתו, הגיע עם ארסנל לגמר ליגת האלופות שם פגש את ברצלונה. להמן הורחק בדקה ה-17 לאחר ביצוע עבירה על סמואל אטו, ובכך הפך לשחקן הראשון שמורחק בגמר ליגת האלופות. המשחק נגמר בניצחון ברצלונה 2:1 דבר שפתח התחרות על אפודת השוער הראשון בינו לבין מנואל אלמוניה.
בתחילת עונת 2007/2008 איבד להמן את מקומו בהרכב הקבוצה לטובת מנואל אלמוניה, עקב טעויות שלו שגרמו לספיגת שערים. למרות זאת, במשחקים בהם להמן שיחק מאז, הוא הפגין יכולת מצוינת שעוררה תהיות איך הייתה מסתיימת העונה של ארסנל אם הוא היה עומד בשער במרבית העונה במקום אלמוניה. לקראת סיום עונת 2007/2008 החזיר ונגר את להמן להרכב וזאת על מנת שלהמן יהיה בכושר לקראת טורניר יורו 2008 בו הוא אמור לפתוח כשוער הראשון של נבחרת גרמניה. ב-3 במאי 2008, במהלך משחק הבית האחרון של ארסנל מול אברטון, לעונת 2007/2008, נכנס להמן כמחליף 20 דקות לסיום ושיחק את משחקו האחרון במדי הקבוצה, וזאת כמחווה לאור עזיבתו בסוף העונה. להמן התקבל בתשואות, ובסיום המשחק קיבל מחיאות כפיים מהאוהדים לאות הוקרה על תרומתו למועדון.
ב-4 ביוני 2008, עם תום חוזהו בארסנל, חתם להמן בשטוטגרט על חוזה לעונה אחת. באפריל 2009, חתם להמן על חוזה לעונה נוספת, ופרש ממשחק פעיל ביולי 2010. אף שהודיע על פרישה, חתם להמן במרץ 2011 על חוזה בארסנל עד לסוף העונה בעקבות פציעת השוערים וויצ'ך שצ'סני ולוקאש פביאנסקי. עם תום החוזה, פרש להמן ממשחק פעיל.
נבחרת לאומית

חודשים ספורים לפני מונדיאל 2006 החליט מאמן נבחרת גרמניה יורגן קלינסמן להפוך את להמן לשוער הראשון במקום אוליבר קאן.
במונדיאל 2006 שיחק להמן בכל המשחקים (למעט על המקום השלישי), כאשר הוא מציג יכולת טובה בכל המשחקים. לפני דו-קרב הפנדלים נגד נבחרת ארגנטינה ברבע גמר, ניגש אוליבר קאן לעודד את להמן לפני הבעיטות. להמן הגיע במעמד זה לשיא הופעתו במונדיאל, כאשר עצר 2 מתוך 4 בעיטות. לאחר הניצחון היה זה קאן הראשון שניגש לחבק אותו ולברך אותו על הצלחתו.
לאחר הדחתה של גרמניה מול נבחרת איטליה בחצי גמר נותר לה המשחק על המקום השלישי. להמן החליט לוותר מראש על עמדת השוער עבור קאן כמחווה אחרונה עבורו, שכן היה זה משחקו האחרון של קאן בנבחרת לפני פרישתו. באותו משחק, נגד פורטוגל, ניצחה גרמניה 1:3.
כוכב האנושות

| --- | --- |

 מידע כללי
 ארגון:  רוקט לאב
 יצרן:  רוקט לאב
 תאריך שיגור:  21 בינואר 2018, 01:43 UTC
 משגר:  אלקטרון
 אתר שיגור:  רוקט לאב LC-1, חצי האי מאהיה, באי הצפוני של ניו זילנד
 https://www.thehumanitystar.com
 משימה
 סוג משימה:  מודעות ציבורית
 לוויין של:  כדור הארץ
 תאריך כניסה למסלול:  21 בינואר 2018
 תאריך יציאה ממסלול:  22 במרץ 2018 13:15 UTC
 מסלול:  נמוך ארץ
 נטייה:  82.9 מעלות
 אפואפסיד:  510 ק"מ
 פריאפסיד:  288 ק"מ
 זמן הקפה:  90 דקות
 הקפות ליום:  15.5
 משך המשימה הכולל:  21 בינואר 2018 – 22 במרץ 2018 (9 חודש) 
 משך המשימה:  מתוכנן: תשעה חודשים   בפועל: 60 ימים
 מידע טכני
 משקל:  8≈ ק"ג
 אורך:  1 מ' 
 קוטר:  כ-90 סנטימטרים
 קישורים חיצוניים
 מספר קטלוג לוויינים:  43168
 מאגר המידע הלאומי:  2018-010F
 
כוכב האנושות (באנגלית: Humanity Star) הוא לוויין, ספירה גאודזית הדומה לכדור דיסקו בקוטר של כ-90 סנטימטרים. שוגר ב-21 בינואר 2018 למסלול נמוך-ארץ קוטבי על ידי המשגר אלקטרון של חברת רוקט לאב. הלוויין תוכנן ופותח על ידי מייסד ומנכ"ל רוקט לאב, פיטר בק. נועד להיראות בעין בלתי מזוינת מרחבי כדור הארץ ולשמש כ"סמל בהיר ותזכורת לכל מי שבכדור הארץ, על המקום העדין שלנו בחלל". הלווין דעך במסלולו לתוך האטמוספירה ב-22 במרץ 2018. שיגורו גרם לביקורת רבה מצד הקהילה האסטרונומית, שחששה שהלוויין יפריע לתצפיות אסטרונומיות מפני הקרקע.
שיגור ומסלול

כוכב האנושות שוגר ב-21 בינואר 2018 בשעה 01:43 (זמן UTC) מאתר השיגור הפרטי של חברת רוקט לאב, בחצי האי מאהיה שבאי הצפוני של ניו זילנד. הוא שוגר לחלל במסגרת טיסת המבחן השנייה של משגר הלוויינים הקטנים שפיתחה רוקט לאב, אלקטרון. טיסת המבחן הייתה הראשונה בה המשגר הצליח להיכנס למסלול סביב כדור הארץ. שיגור הלוויין נשמר בסוד ונחשף רק לאחר כניסתו למסלול.
הלוויין הקיף את כדור הארץ במסלול לווייני נמוך ואליפטי בגובה של 288 על 510 ק"מ מעל פני הקרקע, והשלים הקפה אחת בכל כ-90 דקות במסלול קוטבי, עם נטיית מסלול בת 82.9 מעלות.
בתכנון המקורי, הלוויין היה אמור לדעוך לאחר כתשעה חודשים, לחדור לאטמוספירה ולהישרף בה. עקב העובדה שהלוויין אינו דחוס והמסה שלו קטנה יחסית לשטח החתך, הלווין דעך לתוך האסטמופירה ב-22 במרץ 2018, 13:15 UTC.
נראות

כוכב האנושות היה עטוף ב-65 לוחות משולשים בעלי יכולת החזרת אור גבוהה, ולפי חברת רוקט לאב היה ניתן לצפות בו בעין בלתי מזוינת. לטענת החברה, מסלולו הקוטבי של הלוויין העביר אותו מעל כל נקודה בכדור הארץ. זמן הצפייה המיטבי בלוויין, בעוברו מעל נקודה מסוימת, היה בשקיעה או בזריחה.
בזמן חשיפת שיגורו, מספר דיווחים בכלי תקשורת ברחבי העולם ציינו כי הלוויין יהיה "העצם הבהיר ביותר בשמי הלילה", אך מנכ"ל ומייסד רוקט לאב, פיטר בק, אמר כי הלוויין לא יהיה "בהיר הרבה יותר מכוכבים ולוויינים אחרים". אתר ניטור הלוויינים Heavens-Above העריך שהוא יהיה 7 בסקאלת בהירות גרמי השמיים, עם בהירות מקסימלית של 1.6.
ביקורת

אסטרונומים רבים ביקרו את שיגור הלוויין הבהיר, מחשש שיפריע לתצפיות אסטרונומיות מפני הקרקע. שיגור הלוויין כונה בשמות גנאי שונים כגון "פעולת ונדליזם של שמי הלילה", "גרפיטי חלל", "זבל חלל" ו"תעלול יח"צני". קיילב שארפ מאוניברסיטת קולומביה, השווה את הלוויין להצבת סלוגן של חברה על מרומי הר האוורסט.
עם זאת, מספר אסטרונומים הבהירו כי לוויין אחד לא עשוי לגרום להפרעה משמעותית לתצפיות אסטרונומיות. פיטר בק אמר שהלוויין לא צפוי להפריע "לטייסים ולתצפיתני שמיים". רבים העריכו כי הלווין יכול לעודד אנשים לצפייה בשמיים.
הערות שוליים

↑  Grant Bradley, Rocket Lab's 'Humanity Star' is New Zealand first satellite, The New Zealand Herald, 25 January 2018
1 2  האתר הרשמי של הלוויין "כוכב האנושות"
1 2  Eric Berger, Rocket Lab launched a secret payload into space last weekend, Ars Technica, 24 January 2018
↑  Humanity Star - Orbit, באתר ניטור הלוויינים Heavens-Above
↑  The Controversial ‘Humanity Star’ Is Coming Back to Earth Early מרינה קורן, Atlantic,‏ 20 במרץ 2018
↑  הודעת USSTRATCOM כי הלווין דעך רשמית, 22 במרץ 2018, אתר SatView
↑  ראו לדוגמה:
 Miriam Kramer, A satellite secretly launched by a little rocket is expected to be 'the brightest thing in the night sky', Mashable, 24 January 2018 
 Erin Brodwin, For the next 9 months, the brightest object in the night sky will be a tiny, disco-ball-like satellite, Business Insider, 24 January 2018
1 2  Nick Perry, Disco nights? Rocket Lab launches glinting sphere into orbit, AP, 24 January 2018
↑  Humanity Star - Satellite Information, באתר ניטור הלוויינים Heavens-Above
↑  Michael Sergal, Astronomer Ian Griffin says Rocket Lab and Peter Beck have 'vandalised the night' with satellite, The New Zealand Herald, 25 January 2018
↑  Michael McGowan, 'Space graffiti': astronomers angry over launch of fake star into sky, The Guardian, 26 January 2018
↑  Kate Sheridan, Rocket Lab's 'Humanity Star' Widely Mocked on Social Media as Glittery Space Garbage, Newsweek, 26 January 2018
↑  Christina Caron, Space Gets an Artificial Star. Astronomers Ask: Do We Need More?, New York Times, 28 January 2018
↑  Caleb A. Scharf, Twinkle, Twinkle, Satellite Vermin, Scientific American, 25 January 2018
↑  ראו למשל:
Michael McGowan, 'Space graffiti': astronomers angry over launch of fake star into sky, The Guardian, 26 January 2018 
 George Dvorsky, Astronomers Say Giant Disco Ball in Space Is Bad for Science, Gizmodo, 26 January 2018
ינס פטר מלר

| --- | --- |

 לידה:  5 באוקטובר 1783 Faaborg, דנמרק 
 פטירה:  29 בספטמבר 1854 (בגיל 70) קופנהגן, דנמרק 
 מקום לימודים:  האקדמיה הדנית המלכותית לאמנויות יפות 
 הושפע על ידי:  ניקולאי אבידגור, כריסטיאן אוגוסט לורנץ 
 פרסים והוקרה:  Ingenio et arti (1842) 
 
ינס פטר מלר (בדנית: Jens Peter Møller;‏ 4 באוקטובר 1783 – 29 בספטמבר 1854) היה צייר דני.
ביוגרפיה > ראשית חייו

מלר היה צייר נוף ובנו של קדר. הוא נולד בפאבורג וגדל אצל קרוב משפחה בשלזוויג. יחד עם חברו הצייר כריסטופר וילהלם אקרסברג, מלר עבר לקופנהגן בשנת 1803 ללמוד באקדמיה המלכותית הדנית לאמנויות יפות. באקדמיה זכה במדליית הכסף והיה תלמידו הראשון של ניקולאי אבידגור ומאוחר יותר לימד אותו כריסטיאן אוגוסט לורנץ.
ביוגרפיה > קריירה

כריסטיאן השמיני מדנמרק תמך במלר כפטרון. במקביל החליט מלר ללמוד כיצד לשחזר ציורים. בשנת 1810 קיבל מענק נסיעות בין השאר בתמיכתו של הנסיך. מלר נסע בהתחלה לבריסל ומשם לפריז. בפריז השלים נושאים טכניים וכן עשה ציורי נוף על ידי העתקת דוגמאות מיצירות של קלוד לוריין. כאן פגש מלר שוב את אקרסברג וחי עמו בשנת 1813 עד שחברו נסע לרומא.
כבר בשנת 1814 מונה מלר לאוצר באוסף הציורים המלכותי והיה במשך שנים אחדות מורה לציור של בני דור. משנת 1841 הוא גם פיקח על הציורים בטירות המלכותיות. מלר קיבל את המדליה "Ingenio an art" בשנת 1842 על שחזור של דיוקנה של המלכה קרוליין אמאלי. משנת 1834 היה גם מפקח על אוסף הציורים של הרוזן קרל מולטקה.
בארמון כריסטינסבורג צייר מלר את ארבעת הנופים העיקריים שלו משווייץ וטירול.
אוסף הציורים המלכותי מחזיק בשמונה מתמונותיו.
מלר היה גם מורה חשוב לציירי הנוף הצעירים באקדמיה והשיג פרסים כספיים בעזרת ציורי נוף.
הערות שוליים

↑  "Weilbachs Kunstnerleksikon entry for Jens Peter Møller (Danish)"
↑  Carl Frederik Bricka, 70 (Dansk biografisk Lexikon / XII. Bind. Münch - Peirup), runeberg.org (בדנית)
↑  Carl Frederik Bricka, "Jens Peter Møller Brief Biography (Danish)", runeberg.org (בדנית)
| --- | --- |
בקרת זהויות :  GND: 117585726  KulturNav: 5bf77f42-9657-4b4a-b1b2-27727ef60f84  RKD: 56477  ULAN: 500067836  VIAF: 96150909   WorldCat (עם VIAF): 96150909
לברקיים

| לברקיים |
| --- | --- |
 בס מנומר
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: לברקיים
סוגים
 Dicentrarchus  Morone
שם מדעי
 Moronidae

לברקיים (שם מדעי: Moronidae) היא משפחת דגים מסדרת הדקראים ונחשבים לדגי מאכל משובחים. דגים אלה הם חלק ממיני דגי הבס והם נפוצים בעיקר לחופי האוקיינוס האטלנטי, וחלק מהמינים גם במים מליחים ואף מתוקים. הם נפוצים בעיקר במערב אירופה, צפון אפריקה והחוף המזרחי של ארצות הברית (בעיקר במפרץ מקסיקו).
אלו דגים היכולים להגיע לאורך 45 ס"מ, קשקשיהם גדולים ואפורים או בהירים עם פסים שחורים. דגים אלה הם ציידים זריזים של דגים איטיים יותר, אותם הם חוטפים במהירות.
מיון

כמה חוקרים משייכים למשפחה גם את הסוג בס אסייתי (Lateolabrax), בו ישנם 2 מינים, אשר כלול במשפחה עצמאית.
משפחה לברקיים (Moronidae)
סוג לברק (Dicentrarchus )
מין לברק חלק (Dicentrarchus labrax)
מין לברק נקוד (Dicentrarchus punctatus)
סוג Morone
מין Morone americana
מין בס לבן (Morone chrysops)
מין Morone mississippiensis
מין בס מנומר (Morone saxatilis)
לה בנדה

לה בנדה (בספרדית: La Banda) היא עיר בפרובינציית סנטיאגו דל אסטרו בארגנטינה. העיר נמצאת על גדות נהר דולסה, במרחק של 8 קילומטרים מסנטיאגו דל אסטרו, בירת הפרובינציה.
היסטוריה

לה בנדה נוסדה במהלך המאה ה-19 כמושבה חקלאית קטנה שמכרה את תוצרתה לעיר סנטיאגו דל אסטרו הסמוכה.
ב-16 בספטמבר 1912 לה בנדה קיבלה מעמד של עיר.
תחבורה

לה בנדה נמצאת על מסלול הכביש הלאומי מספר 34, המקשר בין צפון ארגנטינה לעיר רוסאריו שבפרובינציית סנטה פה. בנוסף לה בנדה היא נקודת המוצא של הכביש הלאומי מספר 64, שמקשר אותה לעיר סנטיאגו דל אסטרו ומשם אל פרובינציית קטמרקה.
לה בנדה נמצאת על מסלול מסילת הרכבת המקשרת בין הערים בואנוס איירס וטוקומאן.
לה ג'ודריה (רודוס)

| --- | --- |

הכניסה לבית הכנסת קהל שלום ברחוב דוסיאדו בלה ג'ודריה
 מידע
 עיר:  רודוס 
 קואורדינטות:  36°26′31″N 28°13′48″E﻿ / ﻿36.442°N 28.23°E﻿ / 36.442; 28.23
  (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןלה ג'ודריה(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןלה ג'ודריה
 
האנדרטה בכיכר היהודים הקדושים
לה ג'ודריה הייתה הרובע היהודי של העיר רודוס, האי רודוס, יוון. לה ג'ודריה פירושה שכונת היהודים (La Djuderia) בשפת הלאדינו שפת הדיבור של יהודי רודוס.
לה ג'ודריה נמצאת בחלקה המזרחי של העיר העתיקה של רודוס, בסמוך למזח המשמש ספינות שייט. היא ממוקמת בעיקר ברחוב דוסיאדו בו נמצא כיום בית הכנסת האחרון העומד על תילו של קהילת יהודי רודוס בית הכנסת קהל שלום. בעבר פעלו שישה בתי כנסת וכן ישיבות, אך הם חרבו במהלך מלחמת העולם השנייה. היהודים עסקו בכל המלאכות, ובכלל זה מסחר, רפואה, ייצור כלי נשק, אריגה ועוד. בית הקברות היהודי שכן ברובע היהודי, אך בשנות ה-30 של המאה ה-20 ייסדו האיטלקים את בית קברות יהודי חדש מחוץ לחומות העיר העתיקה כ-1.5 ק"מ דרומית לשכונה.
כיום יש בשכונה את המוזיאון היהודי של רודוס הנמצא בבית הכנסת קהל שלום המנציח את סיפור הקהילה. הכיכר המרכזית בשכונת נקראת כיכר היהודים הקדושים, לזכר 1604 יהודי רודוס שנרצחו בשואה. על העמוד זיכרון כתוב ביוונית, עברית, אנגלית, צרפתית, איטלקית ולאדינו: "לזיכרון עד של 1,604 הקורבנות, יהודי רודוס וקוס, שניספו במחנות המוות של הצורר הנאצי".
גלריה

פארק אלחדף
מזרקה בכיכר היהודים הקדושים
לקריאה נוספת

לה ג'ודריה באתר מוזיאון יהודי רודוס
לוויין מסחרי

לוויין
לוויין מסחרי הוא לוויין שמשמש לצרכים שונים של חברות פרטיות, כגון שידורי טלוויזיה, קווי טלפון (בטלפונים לווייניים)  וצילום. כיום לחברות רבות יש לוויינים מסחריים. לדוגמה, חברת הטלוויזיה yes משתמשת בלוויין מסחרי כדי להראות את שידורי הטלוויזיה שלה ברחבי העולם. הם משייטים בעיקר במסלול הנמוך.
קטגוריה נוספת של לוויין מסחרי היא לוויין שנרכש על ידי אדם פרטי אך מתבצעים בו שימושים מסחריים. בנוסף, הוא משמש למטרות תקשורת - כלומר, העברת אותות בין שתי נקודות על פני כדור הארץ. לוויין כזה מתפקד אפוא בדרך כלל כתחנת ממסר בחלל. בשמשו כתחנת ממסר, תפקידו לקלוט אותות שמשודרים אליו מנקודה אחת (או מספר נקודות) על פני כדור הארץ, ולשדר אותם בחזרה אל כדור הארץ, תוך כיסוי שטח מרוחק או גדול יותר, למוקדי קליטה שונים.
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
יחסי סלובניה–קרואטיה

| יחסי סלובניה–קרואטיה |
| --- | --- |
סלובניה: קרואטיה


סלובניה: קרואטיה
שטח (בקילומטר רבוע)
20,273: 56,594
אוכלוסייה
2,118,287: 3,868,460
תמ"ג (במיליוני דולרים)
68,217: 82,689
תמ"ג לנפש (בדולרים)
32,204: 21,375
משטר
רפובליקה

יחסי סלובניה–קרואטיה הם יחסי החוץ בין קרואטיה לסלובניה. לקרואטיה יש שגרירות בליובליאנה ושתי קונסוליות כבוד במריבור ובקופר. לסלובניה יש שגרירות בזאגרב וקונסוליית כבוד בספליט. המדינות חולקות גבול משותף לאורך 670 ק"מ. היחסים בין סלובניה לקרואטיה נחשבים בדרך כלל לידידותיים, אך מלווים בסדרה של סכסוכי גבול בלתי פתורים ושרידים אחרים מהתקופה בה שתי המדינות היו החלק הצפוני ביותר של הרפובליקה הפדרלית הסוציאליסטית של יוגוסלביה.
היסטוריה

לפני 1991 היו שתי המדינות חלק מיוגוסלביה. ב-26 ביוני 1991 נחתם הסכם הכרה הדדית על ידי שתי המדינות. יחסים דיפלומטיים בין שתי המדינות כוננו ב-6 בפברואר 1992.
בסדרה של פגישות בדרג גבוה מאז המחצית השנייה של שנת 1998, סלובניה וקרואטיה עוסקות ביישוב סכסוכים דו-צדדיים, מהלך שהואץ לאחר מותו של נשיא קרואטיה פרניו טוג'מן בשנת 1999.
מאז מאי 2004, סלובניה הייתה חברה באיחוד האירופי, בעוד שקרואטיה עדיין ניהלה משא ומתן לקראת קבלתה לאיחוד. זה חיזק את עמדת המשא ומתן הסלובנית במחלוקות בין שתי המדינות. סלובניה תמכה בהצטרפותה של קרואטיה לאיחוד האירופי, אך דרשה לפתור את השאלות הבילטרליות ביניהן לפני כניסתה של קרואטיה לאיחוד.
הבעיה הסלימה בשנת 2008 עם ההתנגדות של סלובניה להצטרפותה של קרואטיה לאיחוד האירופי שנמשכה בשנת 2009, לפני ששתי המדינות הסכימו לבוררות בחסות האיחוד. ב-3 במרץ 2013 חתמו קרואטיה וסלובניה על הסכם לגבי בנק ליובליאנה. חודש לאחר מכן אישר הפרלמנט של סלובניה פה אחד את הסכם ההצטרפות הקרואטי.
סוגיות במחלוקת > סכסוכי גבול

סכסוכי הגבול בין שתי המדינות נוגעים ל:
חלוקת המים הטריטוריאליים לשעבר ביוגוסלביה, במיוחד במפרץ פיראן
הכפרירים בוז'יני, מליני, שקודליני ושקרילה הממוקמים מדרום לנהר דרגוניה באיסטריה, אשר נוהלו על ידי קרואטיה משנת 1954, לאחר הטיה מחדש של הנהר, ולטענת סלובניה הם חלק מהרשות המקומית סצ'ובליה
סבטה גרה (פסגת טרדינה) בהרי ז'ומברק, כאשר הצבא הסלובני תופס עמדות שלפי הצד הקרואטי נמצאות בחלקן בשטח קרואטי
פיתוליו המשתנים של הנהר מורה, ליד חוטיזה וסבטי מרטין נה מורי, שם המצב בשטח שונה מהתיאורים במפות ומסמכים רשמיים
סלובניה טוענת כי הגבול הימי במפרץ פיראן אינו עובר באמצע המפרץ, בעוד קרואטיה טוענת שכן. זה גורם לבעיות לדייגים מפני שישנו אזור בלתי מוגדר בו המשטרה הימית של כל מדינה עשויה לסייר. הגבול במפרץ פיראן קשור לגישה סלובנית למים בינלאומיים בצורת מסדרון שיחייב את קרואטיה לוותר על זכויותיה הבלעדיות על לפחות חלק מהמים הטריטוריאליים שלה ממערב לאומג.
אזור הדרגוניה השנוי במחלוקת ממוקם בסמוך לנקודת מעבר הגבול הרשמית סצ'ובליה-פלובניה, שהוקמה על ידי הסכם ביניים של שתי המדינות בשנות התשעים.
משאל עם הנוגע לאשרור ההסכם לבוררות בין סלובניה לקרואטיה בנוגע לסכסוך גבול מפרץ פיראן, נערך בסלובניה ביוני 2010. קרואטיה וסלובניה הסכימו לתת לבוררים מבחוץ לבוא עם תוכנית לחלוקת המפרץ בשנת 2009, בתקווה למצוא פתרון לסכסוך ולהקל על כניסת קרואטיה לאיחוד. אף כי הפרלמנטים בקרואטיה ובסלובניה אשררו את ההסכם, הפרלמנט הסלובני הצביע בנוסף לדרוש משאל עם לציבור בנושא העסקה. ההסכם נתמך על ידי 51.54% מהמצביעים והתנגדו לו 48.46% מהמצביעים. באוקטובר 2010, החוק הסלובני בנושא אשרור ההסכם הוכר אף פה אחד על ידי בית המשפט החוקתי בסלובניה כתואם לחוקה של סלובניה. השטרות הדיפלומטיים אודות ההסכם הוחלפו בין ממשלת סלובניה לממשלת קרואטיה ב־25 בנובמבר 2010. ההסכם נכנס לתוקף ב־29 בנובמבר 2010.
סוגיות במחלוקת > אזור כלכלי בלעדי של קרואטיה בים האדריאטי

סוגיה נוספת שנויה במחלוקת עם קרואטיה הייתה התנגדות סלובנית ואיטלקית להכרזת אזור הגנת האקולוגיה והדיג (אנ') של קרואטיה (אזור כלכלי בלעדי) בים האדריאטי.
סלובניה חולקת על כך ודורשת גישה ישירה למים הבינלאומיים. מדיניות זו הייתה קיימת מאז סוף 2004, אך אינה כוללת את מדינות האיחוד האירופי (כלומר, סלובניה ואיטליה).
במשא ומתן עם האיחוד האירופי הוחלט כי קרואטיה יכולה להכריז על אזור הגנה אקולוגית למדינות שלישיות, אך לא למדינות האיחוד האירופי. כ-40% מכל תחום הדייג של סלובניה מקורו באזור.
סוגיות במחלוקת > בנק ליובליאנה

נושא פתוח נוסף הוא הפיצוי הכספי למפקידים הקרואטיים שאיבדו את חסכונותיהם בפירוק בנק ליובליאנה שהיה קיים בתקופה היוגוסלבית. במהלך אותה תקופה היה לבנק האמור סניף בזאגרב. בדצמבר 1991 אישרו הרשויות בקרואטיה להעביר שני שלישים מהחובות במטבע חוץ של סניף זאגרב בבנק ליובליאנה למספר בנקים קרואטיים. עם זאת, כ-132,000 לקוחות שמרו על חסכונותיהם בבנק ליובליאנה. עד 1994 הקים הפרלמנט הסלובני את בנק נובה לובליאנסקה (בנק לובליאנה החדש) עם נכסי הבנק הישן אך הוא לא כלל את חובותיו. בשנת 1995 הגיש הבנק הקרואטי פריברדנה בנקה זאגרב (אנ') תביעה נגד בנק לובליאנה, לאחר שמשרד האוצר הקרואטי (אנ') אישר זאת. בשנת 1997 הפרלמנט הסלובני דחה את כל התביעות נגד בנק ליובליאנה על ידי אזרחים זרים. בשנת 2001 האריך משרד האוצר בקרואטי את אישור התביעה לבנק זאגרבצ'קה בנקה (אנ').
שתי המדינות חתמו על הסכם נושאי הירושה משנת 2001, שעסק במשא ומתן בירושה לאחר פירוק יוגוסלביה. בשנת 2002 נערך משא ומתן בנושא הירושה על ידי הבנק להסדרי סליקה בינלאומיים בבזל, אך קרואטיה ובוסניה והרצגובינה דחו את המודל המוצע בו יצטרכו להחזיר את כספי המפקידים. המשא ומתן נתקע לאחר מכן.
בשנת 2010, לאחר הסכם קוסור-פאחור, הסכים הצד הקרואטי לעמדת סלובניה, שהייתה תנאי מקדים לכך שקרואטיה תסיים את המשא ומתן עם האיחוד האירופי בנוגע לפרק 4 של אמנת האיחוד, תנועה חופשית של הון.
עמדת סלובניה טענה כי הפיצוי הוא נושא ירושה, ואף הציבה את עמדתה כתנאי לקבלת קרואטיה לאיחוד האירופי, לאחרונה ביולי וספטמבר 2012. באפריל 2012 העבירה קרואטיה מסקנה שלפיה מדובר בסכסוך בלבד בין הבנק לחוסכים בקרואטיה, ויש לפתור אותה בבתי משפט. הנציבות האירופית רואה בכך סוגיה דו צדדית.
ב-6 בנובמבר 2012, פסק בית הדין האירופי לזכויות אדם פסק דין מדרגה ראשונה בתיק אלישיץ ואחרים נ' בוסניה והרצגובינה, קרואטיה, סרביה, סלובניה והרפובליקה היוגוסלבית לשעבר של מקדוניה, ומצא כי סלובניה פעלה בניגוד לאמנה האירופית לזכויות אדם והורה עליה לפצות את המבקשים וכל האחרים בתפקידם (חוסכי בנק ליובליאנה בודדים). בקרואטיה, יש שפירשו זאת כתקדים לסוגיה הדיפלומטית, אך שר החוץ הסלובני קארל ארייבץ (אנ') פרסם הצהרה לפיה מדובר בסוגיה נפרדת מהנושא הדיפלומטי, אלא שהאחרון עסק ב"חוב מועבר".
ב-7 בפברואר 2013 אמרו שרי החוץ של קרואטיה וסלובניה כי הם פתרו את בעיית בנק ליובליאנה לשעבר, שאיימה להכשיל את הצטרפותה של קרואטיה לאיחוד האירופי ביולי אותה שנה.
סוגיות במחלוקת > תחנת הכוח הגרעינית קרשקו

חברות האנרגיה הלאומיות של שתי המדינות מנהלות במשותף את תחנת הכוח הגרעינית קרשקו (אנ'), שהוקמה עוד בתקופת יוגוסלביה, והיו להם מחלוקות שונות, בעיקר בין השנים 1997–2001.
לובאספטונה

לובאספטונה (בהונגרית: Lovászpatona) הוא כפר במחוז וספרם שבמרכז הונגריה.
כמו יישובים רבים באירופה גם בלובאספטונה מספר התושבים נמצא בירידה. כך, בשנת 1990 היה מספר התושבים 1,380 ובשנת 2020 רק 1,081 תושבים.
יהודי לובאספטונה

בלובאספטונה חיו יהודים בתקופות זמן שונות. ובמקום קיים בית קברות יהודי.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 45 | 2,133 |
| 1910 | 34 |  |
| 1920 | 23 |  |
| 1930 | 10 |  |
| 1941 | 8 | 2,268 |
הערות שוליים

↑  נתוני הכפר באתר הלמ"ס ההונגרי
↑  בית הקברות היהודי בלובאספטונה
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת פאפה |
| --- | --- | --- |
| יישובים | פאפה • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • פרקשגייפי • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמשסאלוק • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר |  |